เช็คที่นี่! รายชื่อหุ้นเตรียมเข้า-ออกดัชนี MSCI Global Small CaP
เช็คที่นี่! รายชื่อหุ้นเตรียมเข้า-ออกดัชนี MSCI Global Small CaP
13 พ.ย. 2558

บริษัทหลักทรัพย์ ซีไอเอ็มบี (ประเทศไทย) จำกัดระบุในบทวิเคราะห์(13 พ.ย.)ว่า ผลการทบทวนน้ำหนักการลงทุนในตลาดหุ้นไทยของ MSCI ปรากฏว่าความเคลื่อนไหวของหุ้นในดัชนี MSCI Global Standard ของไทยไม่มีการเปลี่ยนแปลง
ส่วนในดัชนี MSCI Global Small CaP. หุ้นที่ได้เข้าใหม่คือ GLOBAL POWER SYNERGY/ IMPACT GROWTH REIT/ PLATINUM GROUP / TIPCO และ VANACHAI
ส่วนที่ถูกถอดออกคือ DSGT , LOXLEY, MDK , MONO, NOK , PCSGH , PTL และ SIM หุ้นดังกล่าวจะมีผลบังคับใช้ในวันที่ 1 ธ.ค. 2015
ขณะที่มอง ทิศทางดัชนี SET ในสัปดาห์หน้า ยังมองว่าแกว่งในกรอบแคบต่อไปลักษณะซึมลง จนกว่าตลาดจะย่อยข่าวในต่างประเทศ และผลบวกผลลบ ของการประมูล 4G ส่วนกรณีที่ MSCI ปรับเพิ่มหรือลดหุ้นไทยใน  MSCI Small Cap. คาดจะไม่ส่งผลต่อดัชนี
เนื่องจากเป็นหุ้นขนาดเล็ก กลุ่มอุตสาหกรรมที่เรามองว่าจะโดดเด่นในปลายปี คือกลุ่มที่โยงท่องเที่ยวและขนส่ง เนื่องจากมองว่ากำลังเข้าสูช่วงฤดูท่องเที่ยวและคาดราคาน้ำมันอาจจะสร้างจุดต่ำสุดใหม่ในปลาย Q4/15 หรือต้น Q1/16 นอกนั้นจะเป็นกลุ่มสร้างบ้าน ที่กำลังจะได้ประโยชน์จากมาตรการกระตุ้นของรัฐ